Spørgsmål: Er der nogen der har erfaring med at vende en hest til at man feks. ikke bruger spore?? Er det muligt at få en hest til at glemme "alt" hvad den har lært og simpelthen "bygge den op fra ny", så den lære at bære sig selv og gå frem for lette hjælpere/signaler? Det er en (lidt tung) oldenborg på 6år som altid er redet med spore (ca. 2cm lange) og korte tøjler for at gå til bidet - tilgangen til hesten har været meget ala "klassisk dressur", hvor jeg er meget mere rettet mod horsemannship tendensen. Hesten går iøvrigt LA2-niveau dressur. Alle erfaring modtages. Vh Camilla
Svar: Uh, det er jo ikke så rart, især når hesten er så ung  Jeg har det samme problem med min pony, men nu er mine pony år forbi, men jeg har ham stadig gående. Jeg er endnu ikke begyndt at træne, men jeg regner med, at det bliver på følgende måde   : Jeg starter med, at "installere" en fremad kommando fra jorden. Det gør jeg, ved at hive, eller lægge min vægt, ganske let i træktovet. (her kan der bruges en rebgrime, men hvis du ikke har en, så kan det også lade sig gøre uden)Dette er signalet til hesten og at den skal gå fremad. jeg taler kun om et tryk på en 100 gram, mere skal der ikke til. Det kan de fleste heste jo godt, men fordi trykket ikke skal være så kraftigt, støtter du dig til en pisk. Pisken lægger man på hesten ryg og der skal den bare lægge. Nu løfter og hiver du lidt i rebet, så presset vil komme ved hesten nakke. Husk kun at hive ganske blidt Samtidig tapper du hesten med pisken. Ikke hårdt, bare helt let, imens du holder presset i rebet. Hvis hesten ikke reagere tapper du blot hurtigere, men ikke hårdere. Når hesten tager et skridt slippes alt pres, Du holder pisken i ro og slipper presset i tovet = hesten ved nu at den har gjort det rigtige. Dette fortsætter du med ind til hesten reagere på det mindste pres. Nu skal vi have dette installeret imens vi sidder på hesten ryg. du sidder som du plejer, og så giver du et ganske let pres med benene. Hvis hesten ikke reagere på dette ganske lette pres, tager du pisken, holder den som man plejer, og vifter lidt med den. Hvis dette ikke er nok, kan du tappe hesten som du gjorde fra jorden. Hesten vil nu vide hvad du ønsker, fordi den kender dette fra jorden. Husk stadig at have det lette pres med dine ben, imens du tapper med pisken. Og husk at tapningen ikke skal øge i styrke men kun i tempo. Når hesten reagere slipper du alt pres. Tapningen stopper og dine ben slipper. Hvis hesten bakker går til siden eller blot står stiller fortsætter du med at "presse". Når du fjerne presset, ved hesten at den har gjort det rigtige, så husk at du skal være hurtig og præcis. Hvis du fjerne presset ved en uønsket respons tror hesten dette er den ønskede respons. Så husk at slippe presset(ros) i det rette øjeblik.  Det kommer til at tage noget tid, men pludselig har hesten ikke brug for piskens signal og hesten vil reagere på det lette pres fra din ben. Jeg tror det bliver en effektiv løsning.  Jeg begynder i hvert fald snart med denne metode på min egen.  Det var mit forslag. Held og lykke